Stawacy porstnik

Stawacy porstnik (Potentilla anglica) je rostlina ze swójby róžowych rostlinow (Rosaceae). 

 Synonymaj 

 Potentilla procumbens Sibth.
 Tormentilla reptans L.

 Wopis 
Stawacy porstnik docpěje wysokosć wot 15 hač 30 cm a ma nižoležacy stołpik, kotryž na sukach často korjeni. Rostlina je k družinje wuwity bastard z družinow lěsny porstnik (P. erecta) a łažawy porstnik (P. reptans).

 Łopjena 
Spódnje łopjena su tři- hač pjećličbne, kotrychž łopješka maja na kóždym boku štyri hač šěsć zubkow. Stołpikowe łopjena su 1-2 cm dołho stołpikate. Pódlanske łopjena su zwjetša cyłokromne.

 Kćenja 
Kćěje wot junija hač awgusta. Žołte kćenja su štyriličbne abo pjećličbne. Krónowe łopješka docpěja dołhosć wot 5 hač 7 mm.

 Stejnišćo 
Rosće na lěsnych pućach, we włóžnych lěsach, na bahnowych łukach.

 Rozšěrjenje 
Rostlina je w srjedźnej a sewjernej Europje rozšěrjena.

 Nóžki 

 Žórło 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 134 

 Eksterne wotkazy 

 BioLib 
 USDA plants database 
 Flora of Northern Ireland 

Kategorija:Porstnik